૮૦ કરોડ વ્યક્તિઓની આસ્થા જે પરંપરા સાથે જોડાયેલી છે, તે પરંપરાને ‘મૂર્ખતા’ અને ‘મહામૂર્ખતા’ જેવા શબ્દોથી ઉતારી પાડવાનું કેટલા અંશે યોગ્ય છે. આપ આ પરંપરાથી સંમતિ ન હોય તો આપ આપનો વિરોધ બીજા સારા શબ્દો જેવાં કે ‘અસંગત’, ‘અતાર્કીક’, ‘અવૈજ્ઞાનિક’ વડે નોંધાવી શકો છો. કોઇની માન્યતાનો વિરોધ કરતી વખતે તેના મતનો વિરોધ કરવો જરૂરી છે, પણ સાથે તેના હ્રદયની લાગણી ન દુભાય તે પણ જરૂરી છે. આવાં આકરાં શબ્દો બીનજરૂરી રીતે સામાવાળાની લાગણી દુભવે છે, અને તે આપના વિરોધ વિશે મગજથી નહીં, પણ હ્રદયથી વિચારતો થાય છે. અને આ કારણે આપની વાત સાચી હોવા છતાં કદાચ તે સ્વીકારી શકતો નથી.